Oʻzbekiston Respublikasi Hukumatining ayrim hujjatlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “2018 — 2022-yillarda transport infratuzilmasini takomillashtirish va yuk tashishning tashqi savdo yoʻnalishlarini diversifikatsiyalash chora-tadbirlari toʻgʻrisida” 2017-yil 2-dekabrdagi PQ-3422-son qarori)
(resolution, 2018-08-29)

Oʻzbekiston Respublikasi Prezidentining “2018 — 2022-yillarda transport infratuzilmasini takomillashtirish va yuk tashishning tashqi savdo yoʻnalishlarini diversifikatsiyalash chora-tadbirlari toʻgʻrisida” 2017-yil 2-dekabrdagi PQ-3422-son qarorini ijro etish yuzasidan, shuningdek, avtomobilda xalqaro yuk tashish bozorini yanada rivojlantirish, avtomobilda xorijiy yuk tashuvchilarning Oʻzbekiston Respublikasi hududiga kirishi, boʻlishi, yuk olib oʻtishi va undan chiqib ketishi ustidan nazorat qilish mexanizmini takomillashtirish, umumiy foydalanishdagi avtomobil yoʻllarini saqlash va foydalanish holatini taʼminlash, yirik gabaritli va ogʻir yukli transport vositalari oʻtishini tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim hujjatlariga oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi avtomobil yoʻllari davlat qoʻmitasi raisi A.A. Abduvaliyev zimmasiga yuklansin. 1. Vazirlar Mahkamasining “Avtomobilda xorijiy yuk tashuvchilarning Oʻzbekiston Respublikasi hududiga kirishlari, boʻlishlari, yuk olib oʻtishlari va undan chiqib ketishlari tartibi toʻgʻrisida” 1995-yil 11-yanvardagi 11-son qarorida: a) 6-bandda: ikkinchi xatboshidagi “ogʻir yukli va” soʻzlari “ruxsat berilgan yuk hajmlari besh foizdan ortiq boʻlgan avtotransport vositalari, shuningdek” soʻzlari bilan almashtirilsin; quyidagi mazmundagi xatboshi qoʻshilsin: “Ruxsat berilgan yuk hajmlari besh foizdan ortiq boʻlganda bunday avtotransport vositalarining oʻtkazilishi davlat avtomobil yoʻllari boshqarmasining vakolatli organi tomonidan beriladigan maxsus ruxsatnomasiz toʻlov undirish yoʻli bilan amalga oshiriladi”; b) Xorijiy davlatlar ogʻir yukli va katta hajmli transport vositalarining Oʻzbekiston Respublikasi hududi boʻylab yurishi uchun toʻlovlar toʻgʻrisidagi Nizomda: 6-band quyidagi tahrirda bayon qilinsin: “6. Transport vositasining umumiy haqiqiy massasi ruxsat berilganiga nisbatan oshganligi uchun toʻlanadigan toʻlov 1-jadvalda keltirilgan tariflarga muvofiq belgilanadi. Ogʻir yukli transport vositalarining avtomobil yoʻllaridan oʻtishida oʻqqa tushadigan haqiqiy ogʻirlikning (Of) ruxsat berilganga (Od) nisbatan oshganligi uchun toʻlov har bir ortiqcha yuklangan oʻq uchun 2-jadvalda keltirilgan tariflarga muvofiq undiriladi. 8-band quyidagi tahrirda bayon qilinsin: “8. Ogʻir yukli va yirik gabaritli transport vositalari oʻtishi uchun arizalarni koʻrib chiqish, yoʻnalishni kelishish va ruxsatnoma berish uchun toʻlanadigan toʻlovning miqdori yoʻl organlari tomonidan quyidagi tarzda belgilanadi: 100 km ga qadar — 25 AQSh dollari; har bir keyingi kilometr uchun — 0,11 AQSh dollari”. 2. Vazirlar Mahkamasining 2006-yil 1-noyabrdagi 226-son qarori bilan tasdiqlangan Avtomobil yoʻllarini taʼmirlash va saqlash ishlari tasnifida (Oʻzbekiston Respublikasi QT, 2006-y., 11-son, 81-modda): a) 6-bandning ikkinchi xatboshidagi “yoʻnaltiruvchi ustunchalar” soʻzlaridan keyin “tashqi yoritish” soʻzlari qoʻshilsin; b) 30-bandga quyidagi mazmundagi xatboshi qoʻshilsin: “avtomobil yoʻllari, sunʼiy inshootlar (koʻpriklar, yoʻl oʻtkazgichlar, aylanma transport yechimlari)ni panno, stellalar va ularni yoritish tizimlarini qurish bilan birga meʼmoriy-landshaftli konstruksiyalash)”. 3. Vazirlar Mahkamasining “Oʻzbekiston Respublikasi hududidagi avtomobil yoʻllarida xavfsizlikni taʼminlash va tashkil etish chora-tadbirlari toʻgʻrisida” 2011-yil 26-dekabrdagi 342-son qarorida: a) 2-ilovada: 2-bandga quyidagi mazmundagi yettinchi xatboshi qoʻshilsin: “maxsus avtomatlashtirilgan oʻlchash vositasi — metrologik tekshirishdan oʻtgan, foto va video suratga oluvchi, avtomatik rejimda ishlovchi, avtotransport vositalarining turi, rusumi, roʻyxatdan oʻtgan davlat raqami belgisini, vazn va (yoki) gabarit parametrlarini qayd etuvchi sertifikatsiyalangan maxsus nazorat-oʻlchash texnik uskunasi”; yettinchi — oʻn beshinchi xatboshilar tegishli ravishda sakkizinchi — oʻn oltinchi xatboshilar deb hisoblansin; II boʻlimning nomlanishi quyidagi tahrirda bayon qilinsin: “II. Maxsus ruxsatnomalarni berish va harakatlanish yoʻnalishini kelishish tartibi”; 5-band quyidagi tahrirda bayon qilinsin: “5. Ushbu qoidalarga 1 va 2-ilovalarda koʻrsatilgan oʻlchamlarning birortasidan yuqori oʻlchami bilan farq qiladigan transport vositasi (yuk bilan yoki yuksiz) katta hajmli hisoblanadi. Avtotransport vositasining gabarit oʻlchamlari haqiqiy koʻrsatkichlari chiziqli-oʻlchash asbobi yordamida, toʻliq massa va oʻqqa tushadigan ogʻirligi esa turgʻun yoki koʻchma turdagi avtomobil tarozilari yordamida yoxud maxsus avtomatlashtirilgan oʻlchash vositalari orqali harakatlanishi paytida aniqlanadi. Chiziqli-oʻlchash asbobi, shu jumladan, maxsus avtomatlashtirilgan oʻlchash vositalari va avtomobil tarozilari soz holatda boʻlishi va sertifikatlarga va (yoki) metrologik tekshirish oʻtkazilganligi toʻgʻrisidagi davlat tamgʻasiga ega boʻlishi kerak. Avtotransport vositalarining gabarit va vazn parametrlarini aniqlashda oʻlchash asbobining ikki foizli farq bilan ishlashiga yoʻl qoʻyiladi va u yuk tashuvchi foydasiga talqin qilinadi. Agar tashiladigan yukning gabarit oʻlchamlari va (yoki) uning vazni belgilangan koʻrsatkichlardan oʻta yuqori boʻlganligi yoxud avtomobil tarozilari, maxsus avtomatlashtirilgan oʻlchash vositalarining yoʻqligi (nosozligi) sababli Oʻzbekiston Respublikasi Davlat chegarasi orqali oʻtkazish punktlarida avtotransport vositasining umumiy massasini va oʻqlarga tushadigan ogʻirligini aniqlashning imkoni boʻlmaganda, zarur boʻlgan parametrlar tovar-transport hujjatlarida koʻrsatilgan maʼlumotlar asosida aniqlanishi mumkin”; 6-band oʻz kuchini yoʻqotgan deb hisoblansin; 17-band quyidagi tahrirda bayon qilinsin: “17. Oʻzbekiston Respublikasi Davlat chegarasidan tashqariga yoki Davlat chegarasi tashqarisidan mamlakat hududiga yuklarni tashishda, shuningdek, mamlakat hududidan yuklarni tranzit tashishda vakolatli organlardan olingan va kelishilgan ruxsatnoma hamda yoʻnalish chizmalari toʻgʻrisidagi maʼlumotlar, ularning berilishi bilan bir vaqtda katta hajmli va ogʻir vaznli avtotransport vositalarini Oʻzbekiston Respublikasi Davlat chegarasi orqali oʻtkazish uchun yoʻlga egalik qiluvchi yuridik shaxslar tomonidan Oʻzbekiston Respublikasi Davlat bojxona qoʻmitasiga real vaqt rejimida elektron shaklda kiritiladi va ularga asosan belgilangan tartibda harakatlanishni boshlashga ruxsat beriladi. Bojxona organlari tomonidan avtotransport vositasining maxsus ruxsatnomada koʻrsatilgan ogʻirlik gabarit parametrlaridan ortiq ekanligi aniqlangan taqdirda bunday avtotransport vositasini Oʻzbekiston Respublikasi Davlat chegarasi orqali oʻtkazishga yoʻl qoʻyilmaydi va uning kelgusidagi harakatlanishi yangi maxsus ruxsatnomaga muvofiq amalga oshiriladi”; 1-ilova matni quyidagi tahrirda bayon qilinsin: 2-ilova matni quyidagi tahrirda bayon qilinsin: